text: Clara derrota a Madrid del Sintagmia | Club Natació Molins de Rei
  Clara derrota a Madrid del Sintagmia
  El CN Molins Sintagmia va caure per 11-5 a la piscina del Real Canoe en l'últim desplaçament de la lliga regular de Divisió d'Honor.
  El conjunt madrileny, en plena lluita per la cinquena posició de la Divisió d'Honor, va sortir a per totes en el duel contra el CN Molins Sintagmia. El joc intens dels locals va ser difícil de contrarrestar. En pocs minuts, el Real Canoe va marxar en l'electrònic, aconseguint una renda que els baixllobregatins no van poder escurçar.
  Amb tot, el conjunt de Sergi Pedrerol va tenir algunes fases de bon joc, aconseguint situar-se a només 2 gols de distància. Però al segon parcial, els madrilenys van apretar i es van allunyar fins el clar 9-2. A la recta final de partit, el CN Molins Sintagmia va aconseguir reduir diferències fins el definitiu 11-5.
  Només falta una jornada per acabar la temporada. El duel final contra el CN Sant Andreu es disputarà el proper dissabte 22 d'abril a les 18h a la Piscina Municipal. A l'espera del que faci el CN Rubí a la piscina del CN Terrassa, els molinencs podrien acabar penúltims i, per tant, jugar la promoció de descens contra el segon classificat de la Primera Divisió. Tocarà esperar a una tarda intensa per saber el desenllaç de la temporada.
  Tagged: Divisió Honor waterpolo, esport Molins, piscina Molins, Real Canoe, Sergi Pedrerol, waterpolo Molins